**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 7**

 Днес **13.02.2020г**. /четвъртък/ от 14.00 часа в стаята на съветника се проведе **седмото** заседание на Общински Съвет – Никопол.

 На заседанието присъстват: общинските съветници, зам.Кмета на общината Ахмед Ахмедов.

Заседанието се председателства от д-р Цветан Андреев – Председател на ОбС – Никопол, протоколчик – Христина Миланова- главен специалист в ОбС – Никопол.

 Цв.Андреев: Уважаеми общински съветници, на основание чл.23, ал.4, т.1 от ЗМСМА, откривам **седмото** по ред заседание на Общински съвет – Никопол.

Имаме кворум, от 13 общински съветника в залата присъстват 10 общински съветника, общинския съветник Светослав Ангелов – отсъства по уважителни причини с подадено уведомление до Председателя на ОбС, Яница Йорданова- отсъства по уважителни причини с подадено уведомление до председателя на ОбС, Майдън Сакаджиев- отсъства по уважителни причини, без подадено уведомление до председателя на ОбС.

Колеги, материалите са пред Вас с проекта за дневен ред, имате ли предложения, допълнения и съображения по така представеният Ви проект за дневен ред? Свиках тази сесия спешно, защото е необходимо да се вземат спешно решения по така представените Ви докладни записки. Имате думата по проекта за дневен ред. Искам да Ви уведомя, че в деловодството на ОбС е постъпило писмено питане от общинския съветник – Любомир Мачев относно т.2 от проекта за дневен ред. Ще Ви запозная с него по време на разглеждането на точката, имате думата.

Кр.Халов – общински съветник: Не виждам нищо спешно за внасянето и разглеждането на т.2 от Д.Р..Тази точка трябваше да се разгледа на заседание на Постоянни комисии. Защо този материал е внесен за разглеждане спешно, какви са причините за спешното му разглеждане и взимане на решение? Напоследък Ви стана навик да свиквате спешни сесии по важни въпроси, без да са разгледани на заседания на Постоянни комисии, без да са обсъдени и разисквани*……………/А.Ахмедов прекъсва Халов, говориш без да му е дадена думата/.*

Г-н Председател, за сетен път Ви моля да въведете ред при провеждане на заседание на ОбС, не позволявайте да ме прекъсват, и то най-вече г-н Ахмедов, той е длъжен да спазва реда в залата и Правилника, можете ли да накарате г-н Ахмедов да спазва Правилника, и да не прекъсва изказващият се, да уважава колегите и Вас?

Сега по докладната записка, която е т.2 от проекта за дневен ред, предлагам да отпадне от дневния ред на днешното заседание. Не виждам нищо спешно, а и трябва да се приложат още документи и материали към нея. Спокойно може да се разгледа на заседание на П.К.. Също така сега разбрахме, че г-н Мачев има писмено питане по тази докладна записка, има много неясноти в нея. Кмета на общината ще отговори на питането на г-н Мачев, като се приложат и необходимите материали към докладната, тя ще се разгледа на заседание на П.К., ще се дебатира, обсъжда и ще се вземе правилното решение. Прибързаните работи винаги се указват грешни и неправилни.

А.Ахмедов: */прави подробни разяснения по т.2 от проекта за дневен ред и отговаря защо е внесена спешно за разглеждане на заседание на ОбС/.*

Кр.Гатев- общински съветник: Става въпроса за една промяна на …………/ *всички говорят и спорят*/.

Кр.Халов: Г-н Ахмедов, моля да ми отговорите, какво общо има ТГС с материала, който разглеждаме? */говорят – Ахмедов, Гатев и Халов, нарушен е реда в залата/.*

А.Ахмедов: До сега са изхарчени 200-300хлв. по проекта за къщичките.

Кр.Халов: Проект „Скална църква“ няма нищо общо с другия проект за къщичките*………./говорят Халов и Ахмедов дебатират по т.2 от проекта за дневен ред/.*

Л.Мачев- общински съветник: С питането си искам писмен отговор от Кмета на общината. В докладната записка няма подпис на съгласувал, на нито един експерт от ОбА от отдел „Устройство на територията“, като специалист, питам защо? Да се направи комисия, която да разгледа нещата, да ги разясни и тогава да се разгледа на заседание на П.К. и сесия на ОбС. Предлагам да отпадне т.2 от проекта за дневен ред*………../всички говорят и спорят по т.2 от проекта за дневен ред/.*

Цв.Андреев: Колеги, гласуваме проекта за дневен ред, моля гласувайте.

ГЛАСУВАЛИ – 10 СЪВЕТНИКА

„ЗА“ – 7 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ - 3 СЪВЕТНИКА

**ОБЩИНСКИ КСЪВЕТ – НИКОПОЛ ПРИЕ СЛЕДНИЯ**

**ДНЕВЕН РЕД:**

**1**.Докладна записка **относно:** Провеждане на редовно заседание на общото събрание на Асоциацията по ВиК на обособена територия, обслужвана от ВиК ЕООД Плевен на 24.02.2020г. от 10:30ч. в Заседателната зала на Областна администрация- Плевен.

 Вносител:Кмет на общината

**2**.Докладна записка **относно:** Обявяване на обект: „Път до археологически обект „Скална църква“ от първостепенно общинско значение, по смисъла на § 5, т. 73 от Закона за устройство на територията и включването му Програмата на Община Никопол за управление и разпореждане с имоти общинска собственост за периода 2020 г. като общински обект от първостепенно значение.

 Вносител:Кмет на общината

**3**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Дебат не се състоя.

 Цв.Андреев: Колеги, гласуваме проекта за решение */чете проекта за решение/.*

 На основание чл. 21, ал.1, т. 15 от ЗМСМА във връзка с чл.198в, ал.4, т. 9 и т.10 от Закона за водите както и чл.9 ал.2, от Правилника за организацията и дейността на Асоциациите по водоснабдяване и канализация, Общински съвет – Никопол прие следното

**Р Е Ш Е Н И Е**

**№53/13.02.2020г.**

**1**.Общински съвет Никопол дава мандат на Ивелин Маринов Савов- Кмет на община Никопол да представлява Община Никопол на заседанието на Общото събрание на Асоциацията по ВиК- Плевен, насрочено за 24.02.2020г., и гласува по точките от дневния ред, както следва:

***1.1.Приема*** ***отчета за дейността на Асоциацията по ВиК- Плевен за календарната 2019г.;***

***1.2.Приема отчета за изпълнение на Бюджета на Асоциацията по ВиК- Плевен за календарната 2019г.;***

***1.3*** ***Приемане на Бюджет на Асоциацията по ВиК – Плевен за календарната 2020г..***

**2**.Общински съвет Никопол определя Ахмед Мехмедов Ахмедов- заместник кмет на Община Никопол да представлява Община Никопол на заседанието на Общото събрание на Асоциацията по ВиК- Плевен, насрочено за 24.02.2020г. при отсъствие на Кмета на община Никопол Ивелин Маринов Савов.

ГЛАСУВАЛИ – 10 СЪВЕТНИКА

„ЗА“ – 10 СЪВЕТНИКА/Айгюн Али, Айлян Пашала, Борислав Симеонов, Веселин Недков, Красимир Халов, Красимир Гатев, Любомир Мачев, Надка Божинова, Тодор Бузев, Цветан Андреев/

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Отношение взеха:

А.Ахмедов: /*прави подробни разяснения по докладната записка и отговаря на поставените въпроси от общинските съветници/.*

*/всички в залата говорят и дебатират по докладната записка/.*

В.Недков: Предлагам да прекратим дебата и да преминем към гласуване на решението.

Цв.Андреев: Колеги, направи се процедурно предложение от колегата Недков, да прекратим дебата и да гласуваме решението, моля гласувайте това предложение.

ГЛАСУВАЛИ – 9 СЪВЕТНИКА

„ЗА“ – 9 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

Цв.Андреев: Приема се предложението, прекратяваме дебата и преминаваме към гласуване на проекта за решение */чете проекта за решение/.*

На основание чл. 21, ал. 1, т. 8, т. 23 и ал. 2 от Закона за местното самоуправление и местната администрация, във връзка с във връзка с чл. 8, ал. 9 от Закона за общинска собственост, § 1, т. 6 от Допълнителните разпоредби на Закона за общинска собственост, § 5, т. 73 от Допълнителните разпоредби на Закона за устройство на територията, чл. 73, ал. 5 от Закона за горите и Решение № 47/27.01.2020 г., чл. 5, ал. 1, ал. 3, т. 6 от Наредба № 6 за реда за придобиване, управление и разпореждане с имущество, собственост на Община Никопол, Общински съвет – Никопол прие следното

**Р Е Ш Е Н И Е**

**№54/13.02.2020г.**

**1**.Общински съвет - Никопол дава съгласие да се допълни Програма на Община Никопол за управление и разпореждане с имоти общинска собственост за 2020 година с нов раздел III, както следва:

**III. ОПРЕДЕЛЯНЕ НА ОБЩИНСКИ ОБЕКТИ ОТ ПЪРВОСТЕПЕННО ЗНАЧЕНИЕ**:

Обект „Път до археологически обект „Скална църква“ за обект от първостепенно общинско значение за община Никопол.

**2**.Общински съвет - Никопол обявява обект „Път до археологически обект „Скална църква“ за обект от първостепенно общинско значение за община Никопол.

**3**.Общински съвет - Никопол упълномощава Кмета на Община Никопол да предприеме всички необходими правни и фактически действия в изпълнение на настоящото решение.

**4**.Допуска предварително изпълнение на настоящето решение на основание чл. 60 от АПК.

ГЛАСУВАЛИ – 9 СЪВЕТНИКА

„ЗА“ – 8 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Гатев, Любомир Мачев, Тодор Бузев, Цветан Андреев/

„ПРОТИВ“ – НЯМА

„ВЪЗДЪРЖАЛИ СЕ“ – 1 СЪВЕТНИК /Надка Божинова/

**ПО ТРЕТА ТОЧКА ОТ ДНЕВНИЯ РЕД**

Дебат не се състоя.

 Цв.Андреев: Уважаеми колеги, поради изчерпване на дневния ред закривам седмото по ред заседание на Общински съвет – Никопол. Заседанието приключи своята работа в 14.53 часа.

**ПРЕДСЕДАТЕЛ ОбС:/п/**

 **/Цветан Андреев/**

**ЗАМ.ПРЕДСЕДАТЕЛ ОбС:/п/**

 **/Яница Йорданова/**

**ПРОТОКОЛЧИК:/п/**

 **/Христина Миланова/**